### 11.    Beslutning om anlægsbevilling til færdiggørelse af byggemodning i Gørlev

**Åbent**

Sagsnr.: 326-2021-6854        J.nr.: 05.00.00           Dokumentnr.:
326-2021-41962

**Sagstype**

Beslutning.

**Resume og sagens baggrund**

På investeringsoversigten for 2021 er der afsat et
rådighedsbeløb på 1 mio. kr. til færdiggørelse af byggemodning i Gørlev på
Tjørnhøjsvej. Der søges om en anlægsbevilling til det samlede rådighedsbeløb på
1 mio. kr. til færdiggørelse af byggemodning i Gørlev. Færdiggørelsen omfatter
anlæg af et nyt fortov og opgradering af et eksisterende grusfortov med asfalt.

**Indstillinger**

Direktøren indstiller, at der gives en anlægsbevilling på i
alt 1 mio. kr. finansieret af rådighedsbeløbet i 2021 til færdiggørelse af
byggemodning i Gørlev på [adresse].

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

På investeringsoversigten for 2021 er der afsat et
rådighedsbeløb på 1 mio. kr. til færdiggørelse af byggemodning i Gørlev på
Tjørnhøjsvej.

Der søges nu en anlægsbevilling på i alt 1 mio. kr. til
betaling for færdiggørelse af byggemodning i Gørlev på [adresse].

I forbindelse med byggemodning af de nye byggegrunde på
[adresse] i 2019 er der opstået behov for et nyt fortov på [adresse]
mellem [adresse] og Solvangen og opgradering af et eksisterende
grusfortov til asfalt.

Bevillingen omfatter planlægning, forundersøgelser og
anlægsarbejder. Administrationen vurderer på nuværende tidspunkt, at midlerne
rækker både til nyt fortov og asfaltering af grusfortov. I udbuddet vil anlæg
af et nyt fortov dog prioriteres som nr. 1, og asfaltering af grusfortov som en
option.

Af Bilag 1 fremgår det nye fortov med grønt og asfaltering
af grusfortovet med sort.

Anlægsarbejdet for færdiggørelsen af byggemodning i Gørlev
forventes påbegyndt i maj-juni 2021 og afsluttet september 2021.

Der forventes afledte driftsudgifter på 30.000 kr. årligt,
som er beregnet efter budgetvedtagelsen, og som skal indarbejdes i
driftsbudgettet fra 2022.

**Økonomiske konsekvenser**

Der er afsat et rådighedsbeløb på i alt 1 mio. kr. i 2021
til færdiggørelse af byggemodning i Gørlev. Det bemærkes, at
restrådighedsbeløbet herefter udgør 0 kr.

[adresse] bemærkninger er indarbejdet i sagen.

**Bilag**

|  |  |
| --- | --- |
| Bilag 1 - Færdiggørelse af byggemodning i [adresse] 326-2021-41993 |